CELEX: 52011PC0691
Language: da
Date: 2011-10-26
Title: Forslag til RÅDETS AFGØRELSE om fastsættelse af de finansielle bidrag, medlemsstaterne skal betale til Den Europæiske Udviklingsfond i 2012 og 2013, inkl. første tranche for 2012

|

52011PC0691

	BEGRUNDELSEI den interne aftale og i finansforordningen for den 10. EUF er der fastsat en ny procedure for indkaldelse af de bidrag, medlemsstaterne skal betale til finansiering af EUF. I overensstemmelse med finansforordningens artikel 157 blev denne nye procedure for første gang anvendt i forbindelse med bidragene for regnskabsåret 2009.I overensstemmelse med artikel 57, stk. 2, i finansforordningen for den 10. EUF vedrører dette forslag:-  loftet over de årlige bidrag for 2013-  det årlige bidrag for 2012 og-  første tranche af bidraget for 2012.I overensstemmelse med finansforordningens artikel 57, stk. 7, i finansforordningen for den 10. EUF er de beløb, der forvaltes af henholdsvis Kommissionen og EIB, angivet særskilt.EIB har i overensstemmelse med artikel 145 i finansforordningen for den 10. EUF tilsendt Kommissionen sine ajourførte overslag over forpligtelser og betalinger for de instrumenter, den forvalter.Ifølge artikel 57, stk. 2, i finansforordningen for den 10. EUF skal Rådet træffe afgørelse om dette forslag senest den 15. november 2011, og medlemsstaterne skal indbetale første tranche af deres bidrag senest den 21. januar 2012.Ved indkaldelse af bidrag skal de beløb, der er fastsat for de foregående EUF'er, opbruges først, det ene efter det andet, jf. finansforordningens artikel 58, stk. 2. De indkaldelser af bidrag, der er omhandlet i dette forslag, vedrører derfor beløb under den 9. EUF for EIB og den 10. EUF for Kommissionen.Det skal bemærkes, at det i artikel 60, stk. 1, i finansforordningen fastsættes, at medlemsstater, som ikke betaler den skyldige bidragstranche inden udløbet af den fastsatte frist, skal betale morarente af ikke-betalte beløb. Ordningen for rentebetalingen er fastsat i samme artikel.2011/0305 (NLE)Forslag tilRÅDETS AFGØRELSEom fastsættelse af de finansielle bidrag, medlemsstaterne skal betale til Den Europæiske Udviklingsfond i 2012 og 2013, inkl. første tranche for 2012RÅDET FOR DEN EUROPÆISKE UNION HAR -under henvisning til traktaten om Den Europæiske Unions Funktionsmåde,under henvisning til den interne aftale mellem repræsentanterne for medlemsstaternes regeringer, forsamlet i Rådet, om finansiering af Fællesskabets bistand under den flerårige finansielle ramme for perioden 2008-2013 i henhold til AVS/EF-partnerskabsaftalen og om tildeling af finansiel bistand til de oversøiske lande og territorier, på hvilke EF-traktatens fjerde del finder anvendelse[1] ("den interne aftale"), særlig artikel 7,under henvisning til Rådets forordning (EF) nr. 215/2008 af 18. februar 2008 om finansforordningen for den 10. Europæiske Udviklingsfond (i det følgende benævnt "finansforordningen for den 10. EUF")[2], senest ændret den 11. april 2011[3], særlig artikel 57, stk. 5,under henvisning til forslag fra Kommissionen, ogud fra følgende betragtninger:(1) Kommissionen skal i overensstemmelse med artikel 57-61 i finansforordningen for den 10. EUF senest den 15. oktober 2011 fremlægge et forslag, som angiver loftet over medlemsstaternes årlige bidrag til Den Europæiske Udviklingsfond (EUF) for 2013, det årlige bidrag for 2012 og beløbet for første tranche af bidraget for 2012.(2) Den Europæiske Investeringsbank har i overensstemmelse med artikel 145, stk. 1, i finansforordningen for den 10. EUF tilsendt Kommissionen sine ajourførte overslag over forpligtelser og betalinger for de instrumenter, som den forvalter.(3) Ifølge artikel 58, stk. 2, i finansforordningen for 10. EUF skal de beløb, der er fastsat for de foregående EUF'er, sikres anvendt først ved indkaldelse af bidrag. Indkaldelser af bidrag under den 9. EUF bør derfor også foretages på grundlag af artikel 58, stk. 2, i finansforordningen for den 10. EUF for EIB.(4) Rådet bør træffe afgørelse om dette forslag senest den 15. november 2011, og medlemsstaterne bør betale første tranche af bidraget for 2012 senest den 21. januar 2012 -VEDTAGET DENNE AFGØRELSE:Artikel 1Loftet for medlemsstaternes årlige EUF-bidrag for 2013 fastsættes hermed til 3 800 000 000 EUR for Kommissionen og 250 000 000 EUR for Den Europæiske Investeringsbank.Artikel 2Medlemsstaternes årlige EUF-bidrag for 2012 fastsættes hermed til 3 600 000 000 EUR for Kommissionen og 280 000 000 EUR for Den Europæiske Investeringsbank.Artikel 3De EUF-bidrag, de enkelte medlemsstater skal indbetale til Kommissionen og Den Europæiske Investeringsbank som første tranche for 2012, er angivet i tabellen i bilaget.Artikel 4Denne afgørelse anvendes fra dagen for vedtagelsen.Artikel 5Denne afgørelse er rettet til medlemsstaterne.Udfærdiget i Bruxelles, denPå Rådets vegneFormandenBILAGFørste bidragstranche for 2012 (i EUR)MEDLEMS-STATER | Nøgle 9. EUF | Nøgle 10. EUF | 1. tranche | 1. tranche i alt |% | % | EIB 9. EUF | Kommissionen 10. EUF |BELGIEN | 3,92 | 3,53 | 3 920.000 | 68 835 000 | 72 755 000 |DANMARK | 2,14 | 2,00 | 2 140.000 | 39 000 000 | 41 140 000 |TYSKLAND | 23,36 | 20,50 | 23 360.000 | 399 750 000 | 423 110 000 |GRÆKENLAND | 1,25 | 1,47 | 1 250 000 | 28 665 000 | 29 915 000 |SPANIEN | 5,84 | 7,85 | 5 840 000 | 153 075 000 | 158 915 000 |FRANKRIG | 24,30 | 19,55 | 24 300 000 | 381 225 000 | 405 525 000 |IRLAND | 0,62 | 0,91 | 620 000 | 17 745 000 | 18 365 000 |ITALIEN | 12,54 | 12,86 | 12 540 000 | 250 770 000 | 263 310 000 |LUXEMBOURG | 0,29 | 0,27 | 290 000 | 5 265 000 | 5 555 000 |NEDERLANDENE | 5,22 | 4,85 | 5 220 000 | 94 575 000 | 99 795 000 |ØSTRIG | 2,65 | 2,41 | 2 650 000 | 46 995 000 | 49 645 000 |PORTUGAL | 0,97 | 1,15 | 970 000 | 22 425 000 | 23 395 000 |FINLAND | 1,48 | 1,47 | 1 480 000 | 28 665 000 | 30 145 000 |SVERIGE | 2,73 | 2,74 | 2 730 000 | 53 430 000 | 56 160 000 |DET FORENEDE KONGERIGE | 12,69 | 14,82 | 12 690 000 | 288 990 000 | 301 680 000 |Subtotal –EUR-15 | 100 | 96,38 | 100 000 000 | 1 879 410 000 | 1 979 410 000 |DEN TJEKKISKE REPUBLIK | 0,51 | 9 945 000 | 9 945 000 |BULGARIEN | 0,14 | 2 730 000 | 2 730 000 |ESTLAND | 0,05 | 975 000 | 975 000 |CYPRUS | 0,09 | 1 755 000 | 1 755 000 |LETLAND | 0,07 | 1 365 000 | 1 365 000 |LITAUEN | 0,12 | 2 340 000 | 2 340 000 |UNGARN | 0,55 | 10 725 000 | 10 725 000 |MALTA | 0,03 | 585 000 | 585 000 |POLEN | 1,30 | 25 350 000 | 25 350 000 |RUMÆNIEN | 0,37 | 7 215 000 | 7 215 000 |SLOVENIEN | 0,18 | 3 510 000 | 3 510 000 |SLOVAKIET | 0,21 | 4 095 000 | 4 095 000 |Subtotal –EUR-12 | 3,62 | 70 590 000 | 70 590 000 |EUR-27 I ALT | 100 | 100 | 100 000 000 | 1 950 000 000 | 2 050 000 000 |[1] EUT L 247 af 9.9.2006, s. 32.[2] EUT L 78 af 19.3.2008, s. 1.[3] EUT L 102 af 16.4.2011, s. 1.